section_heading: Povijest
paragraph_text: Arheološki nalazi svjedoče o nastanjenosti ovog područja u prapovijesti i rimskom dobu. Po nekim izvorima, Krnica je zapravo nekadašnja Faveria, izgrađena 2 km uzbrdo, iznad luke Krnički Porat, od straha od morskih osvajača. U rimsko doba, tuda je prolazila Via Flanatica, cesta koja je vodila iz Pule prema Liburniji. Rimljani su u blizini izgradili nekoliko građevina, uključivši i utvrdu kojoj je bila glavna zadaća nadgledanje ceste. 1903. godine u jednoj špilji nedaleko Krnice, pronađen je sanduk pun zlatnog i brončanog novca iz rimskog doba. Samo ime, Krnica, se po nekim istraživanjima vezuje uz keltsku riječ KAR, što znači kamen. Prvi puta je spomenuta 1243. godine. Nakon toga, zbog ratova i kuge, mjesto je bilo napušteno, dok se veće naseljavanje mjesta veže za 1520. godinu kada su je tadašnji doseljenici, izbjeglice iz Dalmacije, nazvali “Sveta Marija Krnička”, a potom Krnica.<ref> histrica.com